אברהם לזר

אברהם לזר ("בטו", 1923 – 7 באוגוסט 2020, י"ז באב ה'תש"ף) היה ראש מועצה אזורית דרום השרון בשנים 1981–1994.

ביוגרפיה

לזר נולד בסקופיה, יוגוסלביה למשפחה דתייה, ברוכת ילדים. אחותו עלתה לישראל.

כשהיה בגיל שש הוא הצטרף לתנועת השומר הצעיר. בשנת 1941, עם פלישת הנאצים ליוגוסלביה, קבוצתו של לזר בתנועת הנוער, לקחה את ציוד הצופיות והצטרפה איתו לפרטיזנים. הם לחמו ביערות מונטנגרו. לזר נשבה בידי הגרמנים, בעת שרוב משפחתו נלקחה להשמדה. לזר עלה לישראל אחרי מלחמת העולם השנייה.

לזר היה תושב קיבוץ רביבים ומשם עבר לגור בבצת, ומשם למושב שדי חמד. הוא שימש בתפקידים ציבוריים מגוונים. הוא נבחר לראשות מועצת דרום השרון בדצמבר 1981. בפעם השנייה בה נבחר לתפקיד, בינואר 1986, נציגי היישובים במועצה, בחרו בו פה אחד. הוא שירת בתפקיד עד שנת 1994 – ובתום הקדנציה השלישית פרש לגמלאות.

היה נשוי לטובה, ולזוג נולדו ארבעה בנים.

נפטר ב-7 באוגוסט 2020.

הערות שוליים

ישראלים ילידי יוגוסלביה
מייסדי מושבים
פרטיזנים יהודים מיוגוסלביה
ראשי המועצה האזורית דרום השרון
ישראלים שנולדו ב-1923
ישראלים שנפטרו ב-2020